Komisjoni määrus (EÜ) nr 1360/2003,

31. juuli 2003,

kehtestatakse 2003/2004. turustusaastaks erand määrusest (EÜ) nr 2316/1999 seoses tootmisest kõrvaldatud maa kasutamisega teatavates ühenduse piirkondades

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1251/1999, millega kehtestatakse teatavate põllukultuuride tootjatele toetussüsteem, [1] viimati muudetud määrusega (EÜ) nr 1038/2001, [2] eriti selle artiklit 9,

ning arvestades järgmist:

(1) Komisjoni 22. oktoobri 1999. aasta määrusega (EÜ) nr 2316/1999 (milles sätestatakse teatavate põllukultuuride tootjatele toetussüsteemi kehtestava nõukogu määruse (EÜ) nr 1251/1999 [3] üksikasjalikud rakenduseeskirjad, viimati muudetud määrusega (EÜ) nr 1035/2003 [4]) kehtestatakse teatavate põllukultuuride jaoks pindalatoetuse andmise tingimused. Määruse (EÜ) nr 2316/1999 artikli 19 lõigetes 2 ja 3 sätestatakse, et tootmisest kõrvalejäetud alad peavad jääma tootmisest kõrvale hiljemalt 15. jaanuarist vähemalt 31. augustini ja kui ei ole ette nähtud teisiti, ei tohi kõnealuseid alasid kasutada põllumajanduslikuks tootmiseks ega tulu saamise eesmärgil.

(2) Teatavates ühenduse piirkondades on olnud viimastel kuudel äärmiselt tugev põud, mis on tõsiselt mõjutanud söödatarneid ja põhjustanud tõuloomapidajatele suuri saamata jäänud tulusid, kuna nad on kohustatud müüma oma loomi, sest tavapärast sööta ei ole suudetud tagada.

(3) Seepärast on soovitatav kindlaks teha loomade söötmiseks ettenähtud täiendavad kohalikud söödavarud enne sügist.

(4) Seetõttu tuleks kehtestada erand määrusest (EÜ) nr 2316/1999, et lubada asjaomastes piirkondades kasutada tootmisest kõrvalejäetud maad kariloomade söödaks ettenähtud põllukultuuride kasvatamiseks enne maa tootmisest kõrvaldamise tähtaja möödumist, kehtestades meetmeid, millega tagatakse, et kõnealust maad ei kasutada tulu saamise eesmärgil.

(5) Käesolevas määruses sätestatud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

1. Erandina määruse (EÜ) nr 2316/1999 artikli 19 lõigetest 2 ja 3 võib käesoleva määruse lisas loetletud ühenduse piirkondades asuvat tootmisest kõrvaldatud maad 2003/2004. aastal kasutada loomade toitmiseks.

2. Asjaomased liikmesriigid võtavad kõik vajalikud meetmed tagamaks, et lõikes 1 osutatud tootmisest kõrvaldatud maad ei kasutata tulu saamise eesmärgil, eelkõige jäetakse kõnealuselt maalt koristatud tooted välja nõukogu määruses (EÜ) nr 603/95 [5] sätestatud kuivsööda toetuste korrast.

Artikkel 2

Käesolev määrus jõustub Euroopa Liidu Teatajas avaldamise päeval.

Seda kohaldatakse alates 4. juulist 2003.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 31. juuli 2003

Komisjoni nimel

komisjoni liige

Franz Fischler

[1] EÜT L 160, 26.6.1999, lk 1.

[2] EÜT L 145, 31.5.2001, lk 16.

[3] EÜT L 280, 30.10.1999, lk 43.

[4] ELT L 150, 18.6.2003, lk 24.

[5] EÜT L 63, 21.3.1995, lk 1.

--------------------------------------------------

LISA

Saksamaa (kõik järgmised liidumaad) | Bavaria Baden-Württemberg Berlin Brandenburg Bremen Hessen Mecklenburg-Western Pomerania Lower Saxony Rhineland-Palatinate Saarland Saxony Saxony-Anhalt Thuringia |

Austria | Burgenland (the whole Bundesland) Carinthia (political districts: Völkermarkt, Wolfsberg) Lower Austria (the whole Bundesland) Upper Austria (the whole Bundesland) Styria (political districts: Deutschlandsberg, Fürstenfeld, Feldbach, Graz Umgebung, Hartberg, Judenburg, Knittelfeld, Leoben, Leibnitz, Bad Radkersburg, Voitsberg, Weiz) Salzburg: Salzburg Umgebung (Flachgau) Vienna (the whole Bundesland) |

Itaalia | Kogu riik, v.a Trentino |

Prantsusmaa (järgmised departemangud) | Ain Allier Ardèche Ardennes Aveyron Cantal Charente Charente Maritime Cher Côte d'Or Doubs Drôme Eure et Loir Garonne Haute Gers Île-et-Vilaine Indre Indre-et-Loire Isère Jura Landes Loir-et-Cher Loire Loire Haute Loire-Atlantique Loiret Lot Lot et Garonne Lozère Maine et Loire Marne Haute Mayenne Meurthe et Moselle Meuse Morbihan Moselle Nièvre Puy de Dôme Rhin Bas Rhin Haut Rhône Saône et Loire Saône Haute Sarthe Savoie Savoie Haute Sèvres Deux Tarn Tarn et Garonne Territoire de Belfort Vendée Vienne Vosges Yonne |

--------------------------------------------------